钦定古今图书集成/明伦汇编/官常典/第663卷 > 高竑
## 钦定古今图书集成/明伦汇编/官常典/第663卷 > 高竑

按《金史》本传：竑以荫补官，累调贵德县尉。提刑司举
任繁剧，迁奉圣州录事，察廉迁内黄令，累官左藏库
副使。元妃李氏以皂币易红辂，竑独拒不肯易。元妃
奏之，章宗大喜，遣人谕之曰：“所执甚善，今姑与之，后
不得为例。”转仪銮局少府少监。

《南史齐豫章王嶷传》：“斋库失火，烧荆州还资，评直三
千馀万，主局各杖数十而已。”

《旧唐书关播传》：“播迁给事中。故事，诸司甲库以令史
直曹刓脱为奸，播悉易以士人，时韪其法。”

《宋史张永德传》：“永德曾祖丕，尚气节。后唐武皇镇太
原，急于用度，多严选富家子掌帑库，或调度不给，即
坐诛，没入赀产，丕为之。满岁，府财有馀，宗人政当次
补其任，率族属泣拜，请丕济其急，丕又为代掌一年，
乡里服其义。”

《任伯雨传》：伯雨自幼巳矫然不群，邃经术，文力雄健。
中进士第，调施州清江主簿。郡守檄使莅公库，笑曰：
“里名胜母，曾子不入，此职何为至我哉。”拒不受。

《礼记·檀弓》“所举于晋国，管库之士七十有馀家。”
《汉书。王嘉传》：“孝文时，吏居官者，或长子孙，以官为氏。”
库氏则库吏之后也。

《宋史陈亮传》：“自管库微贱，必命于朝廷，而天下之势
一矣。